Република Србија ОШ „Свети Сава“ Дел. бр. 05-62/10 28.02.2022. Аранђеловац

 На основу чл.119. ст. 1 тач.1. Закона о основама система образовања и вас-питања („Сл. гласник РС", бр. 88/17, 27/18-др.закони, 10/1, 6/20, 129/21) Школски одбор ОШ „Свети Сава“ Аранђеловац, на седници одржаној дана 28.02.2022. године, донео је

 П Р А В И Л Н И К

 О СПРЕЧАВАЊУ СУКОБА ИНТЕРЕСА

 У ОШ „СВЕТИ САВА“ АРАНЂЕЛОВАЦ

 Члан 1.

 Правилником о спречавању сукоба интереса у ош „Свети Сава“ Аранђеловац (у даљем тексту: Правилник) уређују се, у складу са важећим законским и подзаконским прописима, мере и поступци ради спречавања сукоба интереса или свођења сукоба интереса на најмању могућу меру у ОШ „Свети Сава“ Аранђеловац (у даљем тексту: Школа).

 Члан 2.

 Релевантна лица на која се односе одредбе овог Правилника су:

1. лица у радном односу у Школи (у даљем тексту: запослени)

2. чланови Школског одбора Школе

3. чланови Савета родитеља Школе

4. физичка лица које ангажовано од стране Школе по основу уговора о делу, уговору о привре-меним и повременим пословима...)

5. лица која су посредно или непосредно повезана са Школом.

 Са релевантним лицем су изједначена и лица која су са њим у осносу личне повезаности. То су: супружник или ванбрачни партнер, крвни сродник у правој линији, односно у побочној закључно са другим степеном сродства, усвојитељ или усвојеник, као и свако друго правно или физичко лице које се према другим основама може оправдано сматрати интересно повезано са релевантним лицем.

 Члан 3.

 Школа и релевантна лица су обавезни да у обављању својих задатака поступају одговорно, поштено, савесно и непристрасно, као и да воде рачуна да својим радњама не наносе штету угле-ду Школе.

 Релевантна лица не смеју активности Школе користити за властите интересе и корист.

 Директор школе је дужан да ради у складу са начелима одговорности, ефикасности, транс-парентности и да поступа у доброј вери према другим правним лицима, према ученицима и запо-сленима Школе. Директор је дужан да професионално обавља послове на које је распоређен и да промовише васпитно-образовне интересе Школе.

 Члан 4.

 Запослени могу да приме поклон чија је вредност утврђена Правилником о поклонима у Школи.

 Запослени не смеју да примају новац као подстицај, без обзира на износ.

 Члан 5.

 Све активности из круга своје делатности, Школа мора обављати професионално и струч-но, и то тако да не сме погодовати одређеном лицу на штету другог лица.

 Запослена лица не смеју обављати своје послове и радне задатке на начин да погодују личним интересима.

 Члан 6.

 Ради спречавања сукоба интереса, Школа ће обратити посебну пажњу на спречавање:

- непотребног изношења информација и података добијених обављањем радних задатака,

- неједнак третман кандидата приликом заснивања радног односа у складу са важећим законским прописима.

 Члан 7.

 Ради спречавања сукоба интереса у Школи треба избегавати појаву:

- неопотизма, тј. давања предности лицу које се са доносиоцем одлуке налази у сродству,

- кронизма, тј. давања предности лицу које се са доносиоцем одлуке налази у пријатељском односу,

- клијентелизма, тј. давања предности лицу које се са доносиоцем одлуке налази у пословном односу.

 Члан 8.

 У Школи треба препознавати врсте сукоба интереса: постоје стварни, могући и опажени сукоб интереса:

- стварни сукоб интереса је кад се доносиоц одлуке налази у ситуацији да његови лични интереси могу утицати на обављање његових дужности, тј. на доношење одлука,

- могући сукоб интереса је кад се доносилац одлуке налази у ситуацији да могући лични интереси у будућности могу утицати на обављање његових дужности,

- опажени сукоб интереса је кад је доносилац одлуке у ситуацији да се чини да његови лични интереси могу утицати на његово доношење одлука.

 Члан 9.

 У циљу спречавања настанка сукоба интереса сваки запослени треба након склапања уго-вора о раду, или у току радног односа да потпише изјаву о обављању послова по основу уговора о делу, уговора о обављању повремених или привремених послова или уговора о допунском раду највише до трећине радног времена у неком другом правном лицу.

 Члан 10.

 Надзор над поштовањем и применом одредби овог Правилника је у надлежности дирек-тора школе.

 Запослени су дужни да уколико сматрају да уколико постоји најмања вероватноћа да може доћи до сукоба интереса, о томе обавесте директора школе или лице које је директор овластио за надзор над поштовањем и применом одредби овог Правилника.

 Члан 11.

 Уколико се на основу записника или документације утврди наступање сукоба интереса, над запосленим који је затечен у сукобу интереса спровешће се поступак утврђивања повреде радне обавезе у складу са Законом о раду као и овим Правилником.

 Члан 12.

 Запослени у школи су дужни да се у свему придржавају одредаба овог Правилника.

 Члан 13.

 Измене и допуне овог Правилника врше се по поступку за доношење Правилника.

 Члан 14.

 Овај Правилник ступа на снагу осмог дана од дана његовог објављивања на огласној табли Школе.

 ПРЕДСЕДНИЦА ШКОЛСКОГ ОДБОРА

 Слађана Гавриловић

-Правилник је објављен на огласној табли школе дана 01.03.2022. године, а ступио је на снагу дана 09.03.2022. године.

 Секретар школе